Lubjanka

Lubjanka () ir sarunvalodas nosaukums PSRS Valsts drošības komitejas, tagad Krievijas Federālā drošības dienesta galvenajai mītnei, kas atrodas Lubjankas laukumā Maskavā.

 Vēsture 
Tagadējās ēkas celtas 1898. gadā, līdz 1917. gada Oktobra revolūcijai tās piederēja apdrošināšanas sabiedrībai "Rossija".
1918. gada rudenī ēkās iekārtoja Viskrievijas Ārkārtas komisijas galveno mītni un cietuma pirmstiesas izolatora kameras, 1918.—1919. gadā izbūvēja iekšējo cietumu.

Ēkas pirmajā stāvā izbūvēja šauras kameras, kurās arestētos cilvēkus pirms izmeklēšanas vai psiholoģiska un fiziska spiediena izdarīšanas turēja necilvēcīgos apstākļos. Ēkas otrajā stāvā atradās iekšējā cietuma administratīvās telpas. Saskaņā ar 1922. gadā publicētajām ieslodzīto atmiņām uz iekšējo cietumu pārveda uz nāvi notiesātos no citiem Maskavas cietumiem. Nāvessodus izpildīja trešdienās un sestdienās pēc pulksten 19.00 pagraba telpās.
1932.—1933. gadā veica ēku pārbūvi.

Kategorija:Valsts drošības komiteja